section_heading: Povijest
paragraph_text: Zagrebački plivački klub osnovan je 1934. godina na inicijativu nekoliko članova plivačkih sekcija Hrvatskog akademskog športskog kluba (HAŠK) i hrvatskog športskog kluba Concordija. Do 1941. godine bio je vodeći plivački i vaterpolo klub u Zagrebu. 1941. godine klub mijenja ime u Hrvatski plivački sportski klub "Zagreb", te pod tim imenom djeluje do 1945. godine kada prestaje s radom. 1994. ponovno se osniva vaterpolo sekcija Zagrebačkog plivačkog kluba. 2003. nakon devet godina nemogućih uvjeta za treniranje na inicijativu trenera prof. Tomislava Udovičića odlučeno je da se sekcija izdvoji i formira kao "Vaterpolo klub ZPK Zagreb". Klub se pod vodstvo trenera i predsjednika kluba prof. Tomislava Udovičića prijavljuje u 3. vaterpolo ligu. U sezoni 2004./2005. klub dobiva na korištenje bazen na Zimskom plivalištu Mladost popularnom zvano "Dom sportova". Na ljeto klub igra u 2. vaterpolo ligi i završava na sedmom mjestu. U sezoni 2005./2006. klub se natječe u 1.B vaterpolo ligi i osvaja treće mjesto i automatski je izboren plasman za 2007. godinu. U sezoni 2006./2007. klub osvaja četvrto mjesto na 1.B vaterpolo ligi.